|  |  |  |
| --- | --- | --- |
|  | |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΚΑΛΛΙΘΕΑΣ**  **ΔΗΜΟΤΙΚΟ ΣΥΜΒΟΥΛΙΟ** | | **Α Π Ο Σ Π Α Σ Μ Α**  Από το πρακτικό της με αρ. **14/2020**  (συνεχιζόμενης) Συνεδρίασης  του Δημοτικού Συμβουλίου Καλλιθέας |
|  | | |
| **Αρ. απόφασης: 226/2020** | **Περίληψη**  **Έγκριση μαθημάτων εξ’ αποστάσεως της Εταιρείας Ο.ΜΠΑΖΟΣ - Ε.ΜΕΤΑΞΑ ΟΕ.** | |

Στην Καλλιθέα και στο Δημοτικό Κατάστημα σήμερα την **Πέμπτη 19 Νοεμβρίου** έτους **2020** και ώρα **20:00** συνεχίστηκε η απο 18 Νοεμβρίου 2020 **τακτική** (με τηλεδιάσκεψη μέσω της πλατφόρμας webex) συνεδρίαση του Δημοτικου Συμβουλίου της Καλλιθέας μετά την με αρ. πρωτ. 50013/13-11-2020έγγραφη πρόσκληση του Προέδρου η οποία στάλθηκε στον Δήμαρχο Καλλιθέας, σε όλους τους Δημοτικούς Συμβούλους και στους Προέδρους των Κοινοτήτων, και δημοσιεύθηκε νόμιμα σύμφωνα με τις διατάξεις του άρθρου 74 του Ν. 4555/2018 (ΦΕΚ 133Α’/19-7-2018).

Η συνεδρίαση της 18ης Νοεμβρίου μετα τη συζητηση του 1ου, 2ου, 4ου, 5ου και 6ου  θέματος της ημερήσιας διαταξης διεκόπη και ομόφωνα συμφώνησε το Δημοτικό Συμβούλιο να συνεχιστεί την 19η Νοεμβρίου με τα εναπομείναντα θέματα 3ο, 7ο, 8ο, 9ο, 10ο, 11ο και 12ο της ημερήσιας διάταξης.

Η συνεχιζόμενη συνεδρίαση της 19ης Νοεμβρίου (άρθρο 12 παρ. 2 του κανονισμού λειτουργίας του Δημοτικού Συμβουλίου) πραγματοποιήθηκε με τηλεδιάσκεψη λαμβάνοντας υπόψη την ΠΝΠ (ΦΕΚ 55/11.03.2020) (άρθρο 10 παρ. 1) και την με αρ. πρωτ. 18318/13-3-2020 εγκύκλιο (ΑΔΑ: 9ΛΠΧ46ΜΤΛ6-1ΑΕ) του Υπουργείου Εσωτερικών προκειμένου να διασφαλιστεί η ακώλυτη λειτουργία του Δήμου και να μη διακινδυνεύσει η δημόσια υγεία.

Κατά την έναρξη της συνεδρίασης διαπιστώθηκε ότι υπάρχει η νόμιμη απαρτία, δεδομένου ότι συμμετείχαν στην με τηλεδιάσκεψη συνεδρίαση μέσω της πλατφόρμας webex, τα σαράντα ένα (41) από τα σαράντα πέντε (45) μέλη του Δ.Σ., καθώς και ο Δήμαρχος Καλλιθέας κ. Δημήτριος Κάρναβος.

Στη συνεδρίαση με τηλεδιάσκεψη, συμμετείχε ο πρόεδρος της κοινότητας του 3ου διαμερίσματος κ. Δεληασλανίδης Δημήτριος.

Δεν συμμετείχαν η πρόεδρος της κοινότητας του 1ου διαμερίσματος κα Κυριακίδου Δέσποινα και ο πρόεδρος της κοινότητας του 2ου διαμερίσματος κ. Ευθυμιάδης Κυριάκος αν και νόμιμα καλέστηκαν.

**Συμμετείχαν:** Μπαρμπάκος Ευάγγελος, Κυριακόπουλος Γεώργιος, Ευσταθίου Κωνσταντίνος, Κουτσογιάννης Γεώργιος-Σπυρίδων, Κόκουλος Κωνσταντίνος, Καλογερόπουλος Κωνσταντίνος, Κωστάκης Εμμανουήλ, Σκανδαλάκης Νικόλαος, Καλαμπαλίκης Γεώργιος, Παπαθανάσης Δημήτριος, Ερμίδης Δημήτριος, Γιαννακού-Πάσχου Άννα, Αδαμόπουλος Γεώργιος, Κοττέας Παναγιώτης, Καλογερόπουλος Αναστάσιος, Δελατόλας Τζώρτζης, Δαβάκη Ευανθία, Παπαρούπα Άννα, Μαργαρίτη Βασιλική, Αδαμοπούλου Αναστασία, Ασκούνης Κωνσταντίνος, Εξάρχου Αθηνά, Εμιρζάς Ιωάννης, Γαλανόπουλος Παναγιώτης, Γερολυμάτος Γεώργιος, Μαργωμένος Γεώργιος, Φωτόπουλος Ανέστης, Παπαχρήστος Βασίλειος, Ηλιάδης Νικόλαος, Γεωργούσης Παναγιώτης, Μπουκουβάλας Βασίλειος, Φωτεινόπουλος Γεώργιος, Ιορδανίδου Παρθένα, Ψαλιδόπουλος Θεόδωρος, Παπαθανασόπουλος Θεόδωρος, Αυγερινού Ελένη, Λασκαρίδης Λάζαρος, Κοσμίδου-Πρέντζα Ευσεβία, Μπουγάς Τρύφων, Ιωαννίδης Χρήστος και Δαμουλιάνου Κυριακή.

**Δεν συμμετείχαν:** Πολυχρονίδης Κωνσταντίνος, Βακαλόπουλος Ιωάννης, Αντωνακάκης Γεώργιος και Κασιδιάρη Βιολέτα αν και νόμιμα καλέστηκαν.

Από τη συζήτηση των θεμάτων με α/α 3, 7, 8, 9, 10, 11 και 12της ημερήσιας διάταξης απουσίαζαν οι Δημοτικοί Σύμβουλοι κ.κ. Καλογερόπουλος Κωνσταντίνος, Καλαμπαλίκης Γεώργιος, Γαλανόπουλος Παναγιώτης και Φωτεινόπουλος Γεώργιος.

Ο Πρόεδρος εισηγήθηκε το **9ο** θέμα της ημερήσιας διάταξης σύμφωνα με το υπ’ αρ. πρωτ. **49590** έγγραφο του κου Αντιδημάρχου που έχει ως εξής:

Κύριε Πρόεδρε,

Σας παρακαλούμε, κατά την προσεχή συνεδρίαση του Δημοτικού Συμβουλίου, όπως συμπεριλάβετε το θέμα που αφορά την εξ’ αποστάσεως εκπαίδευση που υλοποιεί η εταιρεία Ο.ΜΠΑΖΟΣ-Ε.ΜΕΤΑΞΑ ΟΕ στο Δημοτικό Ωδείο Καλλιθέας.

Βάσει της ΑΔΑ: ΩΓ54ΩΕΚ-ΦΚΣ σύμβαση μεταξύ του Δήμου Καλλιθέας και την εταιρεία Ο.ΜΠΑΖΟΣ-Ε.ΜΕΤΑΞΑ ΟΕ που αφορά την παροχή εκπαιδευτικών υπηρεσιών στο Δημοτικό Ωδείο της Καλλιθέας από 16/12/19 και για 18 απρόσκοπτα μήνες, η σύμβαση αναφέρει ότι τα μαθήματα θα υλοποιούνται στο Δημοτικό Ωδείο. Με βάση την πράξη νομοθετικού περιεχόμενου στις 2/11/2020 με αρ. ΦΕΚ 4829, επιβάλλεται η προσωρινή απαγόρευση λειτουργίας των Εκπαιδευτικών Δομών.

Προκειμένου να γίνονται τα μαθήματα και με την παρότρυνση του Υπουργείου Πολιτισμού (Τμήμα Μουσικής Εκπαίδευσης Α.Π.: ΥΠΠΟΑ//ΓΔΣΠ/ΔΚΕ/ΤΜΕ/172609/

4125/1298/804) παρακαλούμε όπως εγκρίνετε τα μαθήματα εξ’ αποστάσεως από 9/11/2020 έως την άρση των απαγορευτικών μέτρων, προκειμένου να συνεχιστεί η εκπαιδευτική διαδικασία.

Ο ΑΝΤΙΔΗΜΑΡΧΟΣ ΠΟΛΙΤΙΣΜΟΥ

ΛΑΖΑΡΟΣ ΛΑΣΚΑΡΙΔΗΣ

Το Δημοτικό Συμβούλιο Καλλιθέας, αφού έλαβε υπόψη του:

1. Την πιο πάνω εισήγηση του κου Αντιδημάρχου.
2. Την με ΑΔΑ: ΩΓ54ΩΕΚ-ΦΚΣ σύμβαση μεταξύ του Δήμου Καλλιθέας και της εταιρείας Ο.ΜΠΑΖΟΣ-Ε.ΜΕΤΑΞΑ ΟΕ που αφορά στην παροχή εκπαιδευτικών υπηρεσιών στο Δημοτικό Ωδείο της Καλλιθέας.
3. Την πράξη νομοθετικού περιεχόμενου στις 2/11/2020 με αρ. ΦΕΚ 4829 με την οποία επιβάλλεται η προσωρινή απαγόρευση λειτουργίας των Εκπαιδευτικών Δομών.
4. Τις οδηγίες του Υπουργείου Πολιτισμού (Τμήμα Μουσικής Εκπαίδευσης Α.Π.: ΥΠΠΟΑ/ΓΔΣΠ/ΔΚΕ/ΤΜΕ/172609/4125/1298/804).

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει** τα εξ’ αποστάσεως μαθήματα, που υλοποιεί η εταιρεία Ο.ΜΠΑΖΟΣ -Ε.ΜΕΤΑΞΑ ΟΕ στο Δημοτικό Ωδείο Καλλιθέας, από 9/11/2020 έως την άρση των απαγορευτικών μέτρων, προκειμένου να συνεχιστεί η εκπαιδευτική διαδικασία.

#### Αυτή η απόφαση έλαβε αύξοντα αριθμό **226/2020** και δημοσιεύτηκε την **23/11/2020.**

Μετά το τέλος των θεμάτων της ημερήσιας διάταξης λύεται η συνεδρίαση.

Αφού συντάξαμε το παρόν πρακτικό υπογράφεται όπως πιο κάτω:

|  |  |
| --- | --- |
| **Ο ΠΡΟΕΔΡΟΣ** | **Η ΓΡΑΜΜΑΤΕΑΣ** |
| **ΚΥΡΙΑΚΟΠΟΥΛΟΣ ΓΕΩΡΓΙΟΣ** | **ΠΑΠΑΡΟΥΠΑ ΑΝΝΑ** |