|  |  |  |
| --- | --- | --- |
|  | |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΚΑΛΛΙΘΕΑΣ**  **ΔΗΜΟΤΙΚΟ ΣΥΜΒΟΥΛΙΟ** | | **Α Π Ο Σ Π Α Σ Μ Α**  Από το πρακτικό της με αρ. **14/2020**  (συνεχιζόμενης) Συνεδρίασης  του Δημοτικού Συμβουλίου Καλλιθέας |
|  | | |
| **Αρ. απόφασης: 225/2020** | **Περίληψη**  **Αντικατάσταση μελών Σχολικής Επιτροπής Δευτεροβάθμιας Εκπαίδευσης.** | |

#### 

Στην Καλλιθέα και στο Δημοτικό Κατάστημα σήμερα την **Πέμπτη 19 Νοεμβρίου** έτους **2020** και ώρα **20:00** συνεχίστηκε η απο 18 Νοεμβρίου 2020 **τακτική** (με τηλεδιάσκεψη μέσω της πλατφόρμας webex) συνεδρίαση του Δημοτικου Συμβουλίου της Καλλιθέας μετά την με αρ. πρωτ. 50013/13-11-2020έγγραφη πρόσκληση του Προέδρου η οποία στάλθηκε στον Δήμαρχο Καλλιθέας, σε όλους τους Δημοτικούς Συμβούλους και στους Προέδρους των Κοινοτήτων, και δημοσιεύθηκε νόμιμα σύμφωνα με τις διατάξεις του άρθρου 74 του Ν. 4555/2018 (ΦΕΚ 133Α’/19-7-2018).

Η συνεδρίαση της 18ης Νοεμβρίου μετα τη συζητηση του 1ου, 2ου, 4ου, 5ου και 6ου  θέματος της ημερήσιας διαταξης διεκόπη και ομόφωνα συμφώνησε το Δημοτικό Συμβούλιο να συνεχιστεί την 19η Νοεμβρίου με τα εναπομείναντα θέματα 3ο, 7ο, 8ο, 9ο, 10ο, 11ο και 12ο της ημερήσιας διάταξης.

Η συνεχιζόμενη συνεδρίαση της 19ης Νοεμβρίου (άρθρο 12 παρ. 2 του κανονισμού λειτουργίας του Δημοτικού Συμβουλίου) πραγματοποιήθηκε με τηλεδιάσκεψη λαμβάνοντας υπόψη την ΠΝΠ (ΦΕΚ 55/11.03.2020) (άρθρο 10 παρ. 1) και την με αρ. πρωτ. 18318/13-3-2020 εγκύκλιο (ΑΔΑ: 9ΛΠΧ46ΜΤΛ6-1ΑΕ) του Υπουργείου Εσωτερικών προκειμένου να διασφαλιστεί η ακώλυτη λειτουργία του Δήμου και να μη διακινδυνεύσει η δημόσια υγεία.

Κατά την έναρξη της συνεδρίασης διαπιστώθηκε ότι υπάρχει η νόμιμη απαρτία, δεδομένου ότι συμμετείχαν στην με τηλεδιάσκεψη συνεδρίαση μέσω της πλατφόρμας webex, τα σαράντα ένα (41) από τα σαράντα πέντε (45) μέλη του Δ.Σ., καθώς και ο Δήμαρχος Καλλιθέας κ. Δημήτριος Κάρναβος.

Στη συνεδρίαση με τηλεδιάσκεψη, συμμετείχε ο πρόεδρος της κοινότητας του 3ου διαμερίσματος κ. Δεληασλανίδης Δημήτριος.

Δεν συμμετείχαν η πρόεδρος της κοινότητας του 1ου διαμερίσματος κα Κυριακίδου Δέσποινα και ο πρόεδρος της κοινότητας του 2ου διαμερίσματος κ. Ευθυμιάδης Κυριάκος αν και νόμιμα καλέστηκαν.

**Συμμετείχαν:** Μπαρμπάκος Ευάγγελος, Κυριακόπουλος Γεώργιος, Ευσταθίου Κωνσταντίνος, Κουτσογιάννης Γεώργιος-Σπυρίδων, Κόκουλος Κωνσταντίνος, Καλογερόπουλος Κωνσταντίνος, Κωστάκης Εμμανουήλ, Σκανδαλάκης Νικόλαος, Καλαμπαλίκης Γεώργιος, Παπαθανάσης Δημήτριος, Ερμίδης Δημήτριος, Γιαννακού-Πάσχου Άννα, Αδαμόπουλος Γεώργιος, Κοττέας Παναγιώτης, Καλογερόπουλος Αναστάσιος, Δελατόλας Τζώρτζης, Δαβάκη Ευανθία, Παπαρούπα Άννα, Μαργαρίτη Βασιλική, Αδαμοπούλου Αναστασία, Ασκούνης Κωνσταντίνος, Εξάρχου Αθηνά, Εμιρζάς Ιωάννης, Γαλανόπουλος Παναγιώτης, Γερολυμάτος Γεώργιος, Μαργωμένος Γεώργιος, Φωτόπουλος Ανέστης, Παπαχρήστος Βασίλειος, Ηλιάδης Νικόλαος, Γεωργούσης Παναγιώτης, Μπουκουβάλας Βασίλειος, Φωτεινόπουλος Γεώργιος, Ιορδανίδου Παρθένα, Ψαλιδόπουλος Θεόδωρος, Παπαθανασόπουλος Θεόδωρος, Αυγερινού Ελένη, Λασκαρίδης Λάζαρος, Κοσμίδου-Πρέντζα Ευσεβία, Μπουγάς Τρύφων, Ιωαννίδης Χρήστος και Δαμουλιάνου Κυριακή.

**Δεν συμμετείχαν:** Πολυχρονίδης Κωνσταντίνος, Βακαλόπουλος Ιωάννης, Αντωνακάκης Γεώργιος και Κασιδιάρη Βιολέτα αν και νόμιμα καλέστηκαν.

Από τη συζήτηση των θεμάτων με α/α 3, 7, 8, 9, 10, 11 και 12της ημερήσιας διάταξης απουσίαζαν οι Δημοτικοί Σύμβουλοι κ.κ. Καλογερόπουλος Κωνσταντίνος, Καλαμπαλίκης Γεώργιος, Γαλανόπουλος Παναγιώτης και Φωτεινόπουλος Γεώργιος.

Ο Πρόεδρος εισηγήθηκε το **8ο** θέμα της ημερήσιας διάταξης σύμφωνα με το υπ’ αρ. πρωτ. **48500** έγγραφο του κου Αντιδημάρχου που έχει ως εξής:

Κύριε Πρόεδρε,

Παρακαλούμε όπως μεταξύ των θεμάτων της ημερήσιας διάταξης κατά την προσεχή συνεδρίαση του Δημοτικού Συμβουλίου εισάγετε προς συζήτηση και έγκριση και το στην περίληψη αναφερόμενο θέμα, για το οποίο σας γνωρίζουμε τα ακόλουθα:

Με τη με αριθμό 359/24-10-2019 απόφασή του, το Δημοτικό Συμβούλιο όρισε τα μέλη της Σχολικής Επιτροπής της Δευτεροβάθμιας Εκπαίδευσης, σύμφωνα προς τις διατάξεις των άρθρων 240 και 243 του Ν. 3463/2006, του άρθρου 103 παρ. 2 του Ν. 3852/2010, του άρθρου 1 της με αρ. 8440/24.2.2011 Απόφασης του Υπουργού Εσωτερικών, Αποκέντρωσης και Ηλεκτρονικής Διακυβέρνησης, τις διατάξεις του άρθρου 1 της με αριθμό 63967/19 απόφασης του Υφ. Εσωτερικών, η οποία τροποποίησε τη με αριθμό 8440/24.2.11 προηγούμενη απόφαση του Υπουργού Εσωτερικών, Αποκέντρωσης και Ηλεκτρονικής Διακυβέρνησης, της παρ.1 του άρθρου 6 του Ν.4623/19, του με αριθμό 66008/24.9.19 έγγραφο του Γεν. Γραμματέα Εσωτερικών και Οργάνωσης του Υπ. Εσωτερικών και της με αριθμό 8/26.1.07 εγκυκλίου του Υπ. Εσωτερικών.

Σύμφωνα προς τα παραπάνω στο Διοικητικό Συμβούλιο της Σχολικής Επιτροπής Δευτεροβάθμιας Εκπ/σης μετέχει και ένας (1) εκπρόσωπος των Μαθητικών Κοινοτήτων κατά προτεραιότητα μεγέθους σε μαθητικό δυναμικό σχολικής μονάδας.

Με τo με αριθμό πρωτ. 25101/16-10-2020 έγγραφο του,(45482/19-10-2020 δικό μας) ο Προϊστάμενος της Διεύθυνσης Δευτεροβάθμιας Εκπαίδευσης Δ’ Αθήνας γνώρισε στο Δήμο Καλλιθέας ότι η μεγαλύτερη σε μαθητικό δυναμικό σχολική μονάδα του Δήμου Καλλιθέας για το σχολικό έτος 2020-21 είναι το 4ο Λύκειο.

Σύμφωνα προς το με αρ. πρωτ. 47702/30-10-2020 (δικό μας) έγγραφο του Διευθυντή του 4ου Λυκείου, ο νέος εκπρόσωπος της μαθητικής κοινότητας στη Σχολική Επιτροπή είναι : ο κος Παπαδόπουλος Κων/νος ως τακτικό μέλος και ο κος Παπαδομιχελάκης Άγγελος ως αναπληρωματικό.

Κατόπιν των ανωτέρω και λόγω της αποφοίτησης των μελών των εκπροσώπων της μαθητικής κοινότητας, παρακαλείται το Δημοτικό Συμβούλιο όπως εγκρίνει την αντικατάσταση του τακτικού μέλους κ. Κιζλαρίδη Παναγιώτη με τον κ. Παπαδόπουλο Κων/νο και του αναπληρωματικού μέλους κ. Σκέντου Νίκου με τον κ. Παπαδομιχελάκη Άγγελο.

|  |  |  |
| --- | --- | --- |
|  |  | Ο ΑΝΤΙΔΗΜΑΡΧΟΣ ΠΑΙΔΕΙΑΣ  ΚΑΙ ΔΙΑ ΒΙΟΥ ΜΑΘΗΣΗΣ  ΚΑΛΟΓΕΡΟΠΟΥΛΟΣ ΚΩΝ/ΝΟΣ |

Το Δημοτικό Συμβούλιο Καλλιθέας, αφού έλαβε υπόψη του:

1. Την πιο πάνω εισήγηση του κου Αντιδημάρχου.
2. Τη με αριθμό 359/24-10-2019 απόφαση του Δημοτικού Συμβουλίου.
3. Τις διατάξεις των άρθρων 240 και 243 του Ν. 3463/2006.
4. Τις διατάξεις του άρθρου 103 παρ. 2 του Ν. 3852/2010.
5. Τις διατάξεις του άρθρου 1 της με αρ. 8440/24.2.2011 Απόφασης του Υπουργού Εσωτερικών, Αποκέντρωσης και Ηλεκτρονικής Διακυβέρνησης.
6. Τις διατάξεις του άρθρου 1 της με αριθμό 63967/19 απόφασης του Υφ. Εσωτερικών, η οποία τροποποίησε τη με αριθμό 8440/24.2.11 προηγούμενη απόφαση του Υπουργού Εσωτερικών, Αποκέντρωσης και Ηλεκτρονικής Διακυβέρνησης.
7. Τις διατάξεις της παρ. 1 του άρθρου 6 του Ν. 4623/19.
8. Το με αριθ. 66008/24.9.19 έγγραφο του Γεν. Γραμματέα Εσωτερικών και Οργάνωσης του Υπ. Εσωτερικών.
9. Τη με αριθ. 8/26.1.07 εγκύκλιο του Υπ. Εσωτερικών.
10. Τo με 45482/19-10-2020 έγγραφο του Προϊστάμενου της Διεύθυνσης Δευτεροβάθμιας Εκπαίδευσης Δ’ Αθήνας.
11. Το με αρ. πρωτ. 47702/30-10-2020 έγγραφο του Διευθυντή του 4ου Λυκείου.

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει** την αντικατάσταση μελών της Σχολικής Επιτροπής Δευτεροβάθμιας Εκπαίδευσης, ως εξής:

**α)** του τακτικού μέλους κ. Κιζλαρίδη Παναγιώτη με τον κ. Παπαδόπουλο Κων/νο και **β)** του αναπληρωματικού μέλους κ. Σκέντου Νίκου με τον κ. Παπαδομιχελάκη Άγγελο.

#### Αυτή η απόφαση έλαβε αύξοντα αριθμό **225/2020** και δημοσιεύτηκε την **23/11/2020.**

Μετά το τέλος των θεμάτων της ημερήσιας διάταξης λύεται η συνεδρίαση.

Αφού συντάξαμε το παρόν πρακτικό υπογράφεται όπως πιο κάτω:

|  |  |
| --- | --- |
| **Ο ΠΡΟΕΔΡΟΣ** | **Η ΓΡΑΜΜΑΤΕΑΣ** |
| **ΚΥΡΙΑΚΟΠΟΥΛΟΣ ΓΕΩΡΓΙΟΣ** | **ΠΑΠΑΡΟΥΠΑ ΑΝΝΑ** |